Octavi Bono, director general de Turisme de la Generalitat de Catalunya
Pere Vila, president de la Diputació de Girona
Eduard Llorà, president de Turisme Garrotxa
Lluís Amat, alcalde de la Vall d'en Bas.
Emmarcar el terme "ecoturisme", un concepte que pot generar confusió, és rellevant per ubicar-lo en relació a altres denominacions com "turisme sostenible", "turisme responsable", "turisme de natura", etc. Amb tot, més enllà de l'aspecte conceptual, el veritablement rellevant és conèixer quins són els aspectes imprescindibles que hem de prendre en consideració a l'hora de desenvolupar un projecte genuïnament ecoturístic.
El juliol de 2015 es va presentar el "Pla de foment del Turisme de Natura als Espais Naturals Protegits de Catalunya – Pla NaturCAT2020", una planificació pionera i inèdita al nostre país que concretava prop de 50 accions a desenvolupar per avançar en la consolidació del sector de l'ecoturisme a Catalunya, de la mà dels gestors dels espais naturals, el sector de la gestió i promoció turística i molts altres agents vinculats.
La Taula d'Ecoturisme, i el propi Fòrum ENS, en són algunes peces resultat d'aquest complex trencaclosques que ha arribat per quedar-s'hi, atenent a les diferents dades que es presentaran.
Xavier Cazorla, secretari Tècnic Taula Ecoturisme a Catalunya.
Els espais naturals protegits de Catalunya són un dels principals actius patrimonials i d'atractiu del nostre país.
Des de paisatges i hàbitats a 3.000 metres fins els fons marins, la natura a casa nostra és rica, diversa i singular.
Però quines accions s'estan portant a terme per tal que aquests espais esdevinguin també font de gaudi i coneixement, i a la vegada també de riquesa?
De quines eines disposem que facilitin un ús ecoturístic respectuós i dinamitzador?
A quines debilitats i amenaces hem de fer front en relació a aquests espais?
Ferran Miralles, director General de Polítiques Ambientals i Medi Natural.
Contextualitzada la situació dels espais naturals a Catalunya, volem debatre amb professionals de perfils i orígens diversos sobre com posar en valor ecoturístic aquests espais tan atractius com fràgils, a partir d'exemples pràctics.
Com afronten els nostres espais naturals reptes com la massificació, o la compatibilitat entre conservació i gaudi?
Quin és el paper i les eines de què disposen les empreses per contribuir a posar en valor aquests espais i a garantir la seva sostenibilitat?
Com es vincula la custòdia del territori al sector ecoturístic?
Eli Bonfill, codirectora Plàncton Diving
Ramon Espinach, cap de l'Oficina Tècnica de Parcs Naturals DIBA
Sandra Carrera, Xarxa de Custòdia del Territori (XCT).
El Fòrum ENS presentarà en exclusiva la nova marca turística "Ecoturisme a Catalunya", impulsada des de l'Agència Catalana de Turisme, i que ha comptat amb la participació dels Patronats de Turisme de les diverses demarcacions catalanes, així com la pròpia Taula d'Ecoturisme a Catalunya.
Una important eina per a projectar i promocionar aquest sector dins i fora de l'àmbit català, que esdevindrà un referent per aquelles empreses i ens de promoció del sector compromesos amb la natura i la sostenibilitat del nostre país.
Jordi Secall, director de màrqueting, Agència Catalana de Turisme.
Sota la perspectiva turística, però també dels espais naturals, necessitem enfortir els professionals i les empreses per generar un sector de qualitat responsable i a la vegada competitiu.
D'altra banda, també volem atraure un tipus d'usuari interessat en la natura, els paisatges, la flora i la fauna, i que a la vegada sigui conscient, respectuós i vulgui conèixer el nostre patrimoni natural i cultural associat.
Coneguem quin és el paper de la comunicació i la promoció vinculada a l'ecoturisme, una eina de doble tall.
Jaume Marín, Patronat de Turisme Costa Brava Pirineus de Girona